تورکیه‌نین پرزیدنتی شهید عائله‌لری و غازی‌لرله جمهور باشقانلیغیندا بیر آرایا گلدی.
اردوغان بئش تپه‌ده کئچیریلن گؤروش‌ده کی چیخیشیندا فتو ایله موباریزه‌یه توخونا‌راق: "بو قانلی تشکیلاتین سیرا‌لاریندا قالماغا داوام ائدن‌لر وطن خاینی‌دیر" دئدی.
وطنداش‌لارا مراجعت ائدن پرزیدنت اونلاری دؤولت قوروم‌لارینا سیزان فتوچولر باره‌ده صلاحیت‌لی اورقان‌لارا معلومات وئرمه‌یه چاغیردی.
ترور تشکیلات‌لاری‌نین گوجلرینی هارا‌دان آلدیق‌لارینی یاخشی بیلدیک‌لرینی قئید ائدن اردوغان، آد چکمه‌دن غربه خبردارلیق ائتدی.
اردوغان:"بو گون بیزی یاخان آلووون صاباح سیزی ده یاندیرماسی قاچیلمازدیر. بوتون ترور تشکیلات‌لاری ایله موباریزه‌میزی پرینسیپیال شکیلده داوام ائتدیریریک و ائتدیرجییک" دئدی.
شهید عائله‌لری و غازیلرله گؤروشده بیر سورپریز یاشاندی، جمهور باشقانلیغیندان جرابلس ایله باغلانتی یارادیلدی.
"فرات قالخانی" عملیاتلندا ایشتیراک ائدن تانکچی یوزباشی افه ترابزون بئش تپه‌یه ویدئو- کونفرانسلا باغ‌لانا‌راق: "میللتیمیز راحت اولسون. هر شئی موکممل‌دیر،اکسیییمیز یوخدور" دئدی.
اردوغان دا: " جمهورباشقانلیغیندا بوتون شهید و قاضی عائله‌لری ایله بوراداییق. آلدیغیم خبرلر منی قورورلاندیریر. هم سرحددکی موباریزه‌میزی، هم ده جربلس‌دا معتدل موخالیف‌لرین موباریزه‌سینی فخرله ایزله‌ییریک. الله کمکینیز اولسون". دئدی.
